Notificamus tam presentibus quam futuris quod Iofredus Pifanz dedit Deo et monachis Sancte Marie de Maceriis se ipsum cum omnibus rebus suis scilicet decimam de Curcellis Les Arses et IIas Ouches ibidem. Quarum unam tenens Brutinus reddit unum panem et unum denarium et unum bichetum avene ad mensuram Belne. Alteram vero tenet Petrus Borreaz cum sororia sua similem reddentes consuetudinem. Aput Telle IIIIam partem decime et IIIIam partem terre Sancti Alexandri ex eadem vero terra Henricus de Mirpont tenet molendinum et tenementum molendini qui est sub clauso Cisterciensi reddens inde VI sextarios vini censualiter. Dedit etiam corveiam suam de Corremanesche. Aput Puliniacum XIIcim denarios censuales quos debet Arnulfus presbiter de Puliniaco de tenemento quod est in territorio Puliniaci. Et IIIIam partem decime de Milmande et IIIIor denarios censuales ibidem de terra que est ante domum Seguini quorum IIos tempore Seguinus et alios IIos debet Hainardus Chaudere. Et IIIIor secaturas prati inter molendinum de prato et pontem de Chaudiniaco que secature debent IIos denarios de Praage et XIIcim censualiter, IIos denarios et obolum debet Arnulfo, IX denarios et obolum Philippo de Milmande. Dedit etiam terram quam Seguinus et Hugo Bubulcus frater eius reddentibus terciis excolunt. Aput Chaudiniacum unum mansum cum appendiciis suis et tenementum suum de Cristuil et quicquid habet in territorio de Chaarne in pratis, terris et vineis cum domo sua et IIos solidos censuales quos debet Bernardus prepositus et quicquid habet aput Ruile. Aput Nanto Laurentius de Bertuile debet unum panem et IIIes denarios et dimidium bichetum avene ad mensuram de Chaarne. Bonsuauz unum panem et unam carterenche avene. Garnerius et Berrenz connatus suus unum panem et unam carterenche avene. Aput Vilers IIos mansos cum appendiciis suis et tenementum territorii de La Chasnoie et IIIIam partem decime de Selviniaco cuius decimator habet mediam partem redecimationis. Aput Ballorre VI solidos censuales Trenorchiensis monete et IIIItam sextarium vini de vinea que omnia reddit Constantinus Rufus. Hoc siquidem factum est aput Rispens tempore messis in presentia utriusque conventus monacorum videlicet et conversorum qui et huius rei testes sunt anno ab Incarnatione Domini Mo Co LXXo Vo. Et ut hoc donum ratum et firmum sit in evum dominus Cabilonensis episcopus presentem cartulam sigilli sui inpressione ad precem ipsius Iofredi munivit. Cuius rei testes s[unt] : Bernardus tunc temporis supprior, Petrus cantor, Stephanus, Christianus monachi, Hugo de Cristuil archidiaconus Cabilonensis, Stephanus Brotez capellanus episcopi.